Obat Croup liyané wis naté ditliti, nanging ora ana bukti sing cukup kanggo ndhukung panggunan usada mau. Nyerot uwab panas utawa hawa humidifikasi ya iku pangobatan pribadi tradhisional, nanging panaliten klinis ora bisa nemu bukti mandine cara mau[2][4] lan saiki arang dianggo manèh.[9] Panggunan obat watuk, sing biyasane ngandhutdektrometorfan lan/utawa guiafenesin, iku ora apik.[1] Biyèn, yyerot heliox (campuran hélium lan oksigen) kanggo ngurangi ambegan sing abot wis naté dianggo, nanging ora ana bukti sing ndhukung panggunane.[10] Croup ya iku lelara sing disebabake virus, mulaantibiotik ora digunakaké kajaba baktèri diprakirakake uga dadi jalaran.[1] Antibiotik vankomisin lan sefotaksim disaranake kanggo infeksi baktèri.[2] Ing kasus-kasus nemen sing gegayutan karo influenza A utawa B,antivirus pangalang neuraminidase bisa diwènèhake.[2]
